<classify> MAMA na babalishe mkoani Dodoma wameshauriwa kupima afya zao kila baada ya miezi sita ili kujua afya zao na kukinga na kuzuia maambukizi yanayosababishwa na mfumo wa chakula.Ushauri huo ulitolewa na Ofisa Afya wa jiji la Dodoma, Abdallah Mahia alipokuwa akizungumzia umuhimu wa kupima afya kwa watoa huduma hizo za vyakula na vinywaji katika vituo mbalimbali vya kutolea huduma za afya.Mahia alisema kwa mujibu na sheria ya chakula, dawa na vipodozi namba moja ya 2003 na sheria ya afya ya jamii ya mwaka 2009, kila mfanyabiashara anatakiwa kutimiza masharti ya kwa kupima afya zao ili kuzuia magonjwa hayo ya maambukizi.Mahia aidha, aliwataka watoa huduma za chakula na vinywaji, kuhakikisha wanavaa sare ikiwemo, apron nyeupe, kofia na viatu vya kufunika miguu wanapokuwa wakitoa huduma kwa watejan wanakula au kunywa vinywaji. Ni muhimu watoa huduma wa vyakula na vivywaji kuwa wasafi wa nguo na mwili, huku wakihakikisha vyombo vinavyotumika kwa ajili ya chakula vinaoshwa kwa sabuni na maji ya moto, alisema.  <topic>: KITAIFA 